**Obecné zastupiteľstvo v Pobedime v zmysle § 6 a § 11, ods. 4, písm. g) zákona SNR č. 369/1990 Zb. o obecnom zriadení v znení neskorších zmien a doplnkov a podľa §15 ods. 7 zákona č. 131/2010 Z.z. o pohrebníctve vydáva toto:**

**Všeobecne záväzné nariadenie Obce Pobedim č. 1/2020**

**o ochrannom pásme pohrebísk na území obce Pobedim**

Obec Pobedim na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a podľa § 15 ods. 7 zákona č. 131/2010 Z. z. o pohrebníctve

**v y d á v a**

##### Všeobecne záväzné nariadenie č. 1/2020

##### o ochrannom pásme pohrebísk na území obce Pobedim

**Článok 1**

**Úvodné ustanovenie**

1. Obec Pobedim týmto všeobecne záväzným nariadením (ďalej len VZN) určuje:
2. šírku ochranného pásma pohrebiska od hranice pozemku pohrebiska;
3. pravidlá umiestňovania a povoľovania budov a stavieb v ochrannom pásme pohrebiska so zreteľom na pietny charakter pohrebiska;
4. činnosti, ktoré nie je možné v ochrannom pásme vykonávať počas pohrebu.
5. Na účely tohto VZN sa rozumie:
6. pohrebisko je cintorín, kolumbárium, urnový háj, rozptylová lúka a vsypová lúka;
7. pohreb je pochovanie ľudských pozostatkov alebo ľudských ostatkov, obyčajne spojený s obradom.

**Článok 2**

**Šírka ochranného pásma**

1. Šírka ochranného pásma pohrebiska je 50 m od hranice pozemku každého pohrebiska umiestneného na území obce Pobedim.

**Článok 3**

**Pravidlá umiestňovania a povoľovania budov a stavieb v ochrannom pásme pohrebiska**

1. V ochrannom pásme pohrebiska umiestneného na území obce Pobedim sa nesmú povoľovať a umiestňovať stavby a budovy okrem tých, ktoré poskytujú služby súvisiace s pohrebníctvom.
2. V ochrannom pásme pohrebiska nie je možné umiestniť a nie je možné povoliť stavby, ktoré svojim účelovým určením, vzhľadom, charakterom, alebo iným spôsobom môžu narúšať pietny charakter pohrebiska.

**Článok 4**

**Činnosti, ktoré nie je možné v ochrannom pásme vykonávať počas pohrebu**

1. V ochrannom pásme pohrebiska umiestneného na území obce Pobedim nie je možné bez súhlasu obce Pobedim počas pohrebu vykonávať nasledujúce činnosti:

a) akékoľvek činnosti, ktoré rušia alebo inak negatívne ovplyvňujú dôstojný priebeh pohrebu hlukom, vibráciami, svetelnými alebo laserovými a inými obdobnými efektami, a to akoukoľvek formou, najmä neprimerane hlučným správaním, spevom, reprodukciou / produkciou hudby, hlukom motorov áut, strojov a zariadení, výkonom hlučných stavebných alebo iných prác;

b) vykonávanie akýchkoľvek verejných zhromaždení alebo podujatí spojených s produkciou hudby alebo hovoreného reprodukovaného slova s výnimkou takých, ktoré súvisia alebo sú súčasťou prebiehajúceho pohrebu.

2. Zákazy podľa ods. 1. tohto článku sa nevzťahujú na vykonávanie sezónnych prác pri zabezpečovaní nevyhnutnej údržby ciest a chodníkov, verejných priestranstiev a verejnej zelene, neodkladných sezónnych poľných prác a na vykonávanie prác pri odstraňovaní následkov živelných pohrôm alebo havárií. Zákazy sa taktiež nevzťahujú na vykonávanie neodkladných činností smerujúcich k odstráneniu priamo hroziacej škody na majetku alebo zdraví v nevyhnutnom rozsahu.

**Článok 5**

**Orgány dozoru a sankcie**

1. Dozor nad dodržiavaním čl. 4 tohto VZN vykonáva obec.

1. Porušenie ustanovenia čl. 4 tohto VZN je postihnuteľné podľa osobitných predpisov.[[1]](#footnote-1)

**Článok 6**

**Záverečné ustanovenia**

1. Toto VZN bolo schválené obecným zastupiteľstvom v Pobedime dňa 2.3.2020, Uzn.č. 66/2020 a nadobúda účinnosť pätnástym dňom od jeho vyvesenia na úradnej tabuli obce.

 Mgr. Martin Lednický

 starosta obce

Návrh VZN - vyvesený na úradnej tabuli obce dňa 14.2.2020

VZN schválené Obecným zastupiteľstvom Pobedim dňa 2.3.2020, Uzn.č. 66/2020

VZN vyvesené na úradnej tabuli obce Pobedim dňa 3.3.2020

VZN zvesené z úradnej tabule obce Pobedim dňa ............................................

VZN nadobúda účinnosť dňom .......................................

1. Najmä: zákon č. 369/1990 Zb. o obecnom zriadení v planom znení, zákon č. 372/1990 Zb. o priestupkoch v platnom znení [↑](#footnote-ref-1)